
Работата на БАД-Плевен за профилактика на диабетните усложнения

Болестта захарен диабет е бич, както на миналото така и на сегашното столетие. Именно за това ръководството на БАД-Плевен,неговият председател и УС  работят много дейно за профилактиката му. Това са мероприятия, изключително необходими и полезни за цялата общност от заболели в града и региона. Срещите с ръководството на РЗОК и лично с неговия директор г-н Митев са много полезни за болните от диабет. При инициираната среща през м. юни УС на БАД и членове зададоха интересуващи ги въпроси касаещи заплащане на потребителска такса при личен лекар на диабетици втори тип, не инсулинозависими. Те трябва да я заплащат въпреки другите съпровождащи заболявания. Разбира се, ако те имат такива, чийто списък бе уточнен при срещата,  то ще бъдат освободени. Това е въпрос на доуточняване на РЗОК с личните лекари и се предостави тази информация. Разгледани бяха още много други неотложни въпроси от организиране на здравното обслужване на хората. Председателката на БАД Плевен Даниела Илиева проведе и лична среща с г-н Митев, на която тя обсъди въпроса за създаване на регистър на болните от диабет в плевенския регион. Той е изключително необходим за улеснена работа. Такава информация бе получена впоследствие, като тя е твърде стряскаща и песимистична.  Инсулино зависимите диабетици в града с 1082 човека, а тези на перорална терапия т.е. на таблети са 8340. Това са данни, които показват, че трябва доста активна работа от страна на БАД, лекарите и обществото като цяло , най-вече за превенция на пораженията и усложненията, които дава болестта. Проведена е и среща на ръководството и членове на дружеството с доц. Цинликов и г-н Митев на която се разясниха въпросите за броя вливания при полиневропатия и времето за пролежаване в лечебно заведение. Доцентът обеща прегледите и консултациите да бъдат безпроблемни от страна на предварително записване. При тия срещи ръководството винаги е избирало по-широк формат като присъствие , с цел обстойно разглеждане пред членовете на техните проблеми и разрешаването им. На 22 август 2013г.  се проведе  скрининг на 60 диабетно болни с диабет втори тип за гликиран хемоглобин. Акцията бе организирана и финансирана от фирма "Новартис" и Председателя на БАД-Плевен. В трето ДКЦ стая  69 на тази дата от 10 до 13 часа бе извършено замерването. То показва стойностите на кръвната захар три месеца назад във времето, като се преценява до каква степен е компенсиран или не диабета. Веднага някои биха задали въпроса защо на болни от тип 2. Изследването е твърде скъпо, около 36 лв.. Като се има предвид лошото материално състояние на повечето болни, решено от УС бе те да се включат в списъка. Болните от тип 1, инсулинозависими по каса имат право на такова измерване един път в годината. Това ще се съгласим е справедливо, защото с тип втори  са лишени по каса. Предстои в бъдеще, към месец ноември да се направи такъв скрининг и на нови болни при осигурено финансиране. Изключително внимание към диабетиците се проявява от страна на фирмите, които със своите медикаменти, писалки, тест ленти, апаратчета и игли за убождане осигуряват комфорта и спокойствието на болните. Периодично те подсигуряват и дарения, което е особено внимание към тях. Това улеснява сериозно и работата на БАД-Плевен и неговото ръководство. От година те работят перфектно с фирма "Абат" и фирма "Либеда мед". Тези дарения се предоставят на хора в изключително тежко състояние, лежащо болни с ампутирани долни крайници и други крайно нуждаещи се. Сериозно се работи в разрастване мрежата от дружества  в региона, като целта е да бъдат обхванати все повече хора, да им бъде разяснявано, както за особеностите на болестта им, така и за превенцията на усложненията до които тя води. Знанието на тези неща е от голямо значение за диабетиците. Това ще донесе по-голям жизнен комфорт и трудова пълноценност.

инж. Р. Петков, организатор клуб
Теодора и Роберт представиха Плевен в Поморие

За осма поредна година Поморие бе домакин на фестивала на хора в неравностойно положение, организиран от фондация „Сила за живот” и община Поморие. На 23 и 24 август, от 20:00 часа, на сцената на НЧ „Просвета 1888”, изпълнителите от фондацията зарадваха жителите и гостите на града с много прекрасни изпълнения. Фестивалът е форма за преодоляване на социалната изолация на хората в     неравностойно положение и постигане на трайното им социално включване и приобщаване към съвременните културни ценности чрез изразните средства на     изкуството. Основната мисия на фестивала е нарастване на социалния капитал на обществото, чрез интеграция и реинтеграция на хората с увреждания, към преодоляване на тяхната социална изолация и постигане на трайното им социално включване, водещи до повишаване на обществената им значимост и личностното им самочувствие и приобщаването им към съвременните културни ценности с изразните средства на изкуството. Чрез фестивала се постига социализиране и включване на хората с увреждания в процеса на създаване на културни ценности чрез развитие на дарбите им и художествено-творческите им заложби за преодоляване на съществуващите за тях ограничения в тази област. Фестивалът няма конкурсен характер.За участие във фестивала се допускат талантливи певци, танцьори и инструменталисти с физически увреждания. Участниците във фестивала се представиха с изпълнение по свой избор без ограничение в музикалния жанр - народни песни, поп, рок, джаз, оперно изпълнение, авторски творби, танц или музикална композиция. Орхан Мурад е един от музикалните стожери на фестивала. Незрящите Теодора Бориславова и Роберт Абрашев бяха нашите плевенски представители там. Обичайният стил на Роберт бе кънтри музиката, като това не е първото му представяне на този музикален форум. Младата изпълнителка Теди Бориславова дебютира на поморийската сцена с изпълненията си на народни песни. Опита си в народното пеене трупа като изпълнител в "Нашенчета" към Център за работа с деца, под ръководството на вокалния педагог Нина Спасова. Тези наши участници  са също членове на фондация "Сила за живот".

Нашите колективи в Общински фолклорен събор „От Тимок до Вита”

На 24 и 25 август 2013 г. в с. Черни Вит, Община Тетевен  от 10.00 часа се проведе общински народен събор. Той  продължи до изчерпване на програмата. На всеки творчески колектив, записал се за участие бе дадено време за изява в рамките на 15 минути.  Това е 33ц-то му издание. Съборът е организиран от Община Тетевен, Кметство Черни Вит и НЧ „ Христо Смирненски-1925г." , и е една традиционна проява за региона. Мотото бе :

"Добре дошли в сърцето на Балкана, тук където бързи ручеи си проправят път между букови дървета, за да се влеят в река Черни Вит". Вековната гора, големите каменни блокове и трудно проходимото поречие са дали името както на реката, така и на селото. В двора пред църквата, се проведе самият фолклорен събор, който води началото си от далечната 1980 година. Днес той носи името „От Тимок до Вита” и събира изпълнители от цялата страна. На ценителите на българския фолклор се предлага възможност да се запознаят и насладят на автентична изворна музика, старинни занаяти и уникални храни.

Плевенските самодейни колективи при клубовете на хората с увреждания и пенсионера при Община Плевен бяха представени от вокалните групи "Пей сърце" ул. Гренадирска 30, Планински звуци" ул. Руй 2, "Пендара" ул. Данаил Попов2 и "Настроение" от клуба на ул. Гюмурджина. Всичките те бяха удостоени с грамоти и почетни плакети за своето участие.

Седми републикански многожанров фестивал на хората с увреждания

За седма поредна година на двудневната среща, 31 август и 1 септември  в пернишкия квартал Църква своя талант показаха хора с различни увреждания. Инициативата се провежда под патронажа на кмета на общината Росица Янакиева, Председателят на СИБ, Агенция за хората с увреждания и Областния управител на пернишка област. Тази година той е под надслов „Изкуството осмисля нашия живот”. В него по традиция участват и балканските народи, Сърбия и Македония.  Откриването на феста бе от 11 часа пред читалището в квартала. Имаше над 1700

 участника от всички краища на България, в повече от 19 жанра. Този фестивал дава възможност на всички хора със заболяване родени с таланти да се изявяват, да се чувстват значими и да плуват в собствените си води.  Събитието е под формата на състезание. Хората бяха разделени в три възрастови групи - до 18 години, до 40 години и над 40 години. Те се изявяват в четири вида жанрове - музикален, танцов, литературен и занаятчийски. Това е един от начините тези хора да покажат таланта си, да се почувстват пълноценни и да се забавляват. Оценяването на всичките изпълнение бе от изключително компетентно жури с Председател известната изпълнителка Мими Иванова и Развигор Попов. Най-добрите получиха дипломи, медали и плакети.

Плевенските хора с увреждания имаха доста сериозно участие. Те бяха водени от Председателя на СИБ и координатор за региона г-н Иванчо Атанасов. Шест бяха колективите, които ни представиха на фестивала. От Плевен са вокалните групи, познати на нашите читатели, "Балкански ритми" с ръководител Борислав Лазаров, при СИБ Плевен-център, "Пей, сърце" при ССБ-Плевен с ръководител Живка Петрова. Вокалните групи от селища в други общини, представящи организации на СИБ към Регионална организация-Плевен бяха вокална група "Феникс" от Горна Митрополия с корепетитор Нина Станчева,групата от с. Шиаково с корепетитор Борислав Лазаров, вокалната група от гр. Никопол и тази от Долни Дъбник. "Феникс" и шиаковската групи получиха по два златни медали, "Балкански ритми" и дъбнишката групи по един златен медал. Пеещите сърца се завърнаха със сребърен, а никополчани завоюваха бронз. Изключително впечатление направи младата незряща изпълнителка от нашия град Теодора Бориславова, която бе наградена със злато. Поетичните изяви бяха на Дора Куртева от Плевен-център, завоювала златен медал за своето поетично изпълнение от личното си творчество. Елена Дойчева от ССБ също участва в надпреварата за призовете в поезията, отново със свое стихотворение. Горди сме с това, че представителите ни донесоха четири плакета, награда стояща най-високо. Достойните за тях бяха участниците от Плевен-център, Горна Митрополия и два за Никопол.
инж. Р. Петков, организатор клуб

ПРАЗНИКЪТ НА СЪЮЗА НА ГЛУХИТЕ В БЪЛГАРИЯ

На този първи наш ден на Съюза на глухите в България- 12 юли 1934 година, ние винаги отдаваме своята почит и уважение. Отбелязваме го по достойнство и с чест, като голям празник – 79 години вече! Така бе и тази година. В цялата страна глухите хора организираха прекрасни инициативи. За да бъдат заедно, за да се чувстват горди и достойни! И нямаше човек, който да бъде равнодушен. Нямаше човек, който да не пожелае: Нека да пребъде нашата сила и достойнство!

Пети Национален палатков събор със състезание по риболов

На 5,6 и7 юли т.г. на язовир „Жребчево”, край Нова Загора, Съюзът на глухите в България проведе поредният туристически събор.Тази година за пети път, като акцентът на мероприятието бе риболовът. Повече от 400 души се събраха тук в този прекрасен кът на нашата Родина. По традиция, всяка година Съюзът на глухите в България избира ново място за съборите на своите членове. А всяка година спомените са незабравими. Спомени – за цял богат живот. Христо Сапаревски, който е от Благоевград, но членува в Районната организация на глухите в Дупница, спечели първото място на състезанието по спортен риболов, след като улови 2,2 кг риба, костурчета и шарани уловени на дъно, плували в живарника на младия благоевградчанин до връщането им обратно във водата, както е по регламента на състезанието. Победителят в състезанието се върна от събора с въдица и риболовни принадлежности. Христо, който е с частично запазен слух, получи и грамота, връчена му от председателя на СГБ Васил Панев.
                    Вестник Тишина
С историческа възстановка на 7 септември от 11 часа в Плевен, местността край моста на река Вит бяха открити реставрираните Паметник и мост на победата, където преди 136 години се е състояла последната битка за Освобождението на града.

На събитието присъстваха представители на дипломатически мисии от Русия, Румъния, Молдова и Полша, гости от Италия и Унгария, депутати, няколко хиляди граждани. Според Национално движение "Традиция" това е най-мащабната възстановка, организирана досега у нас. В представянето на бойните действия участваха над 400 души, доброволци от "Традиция", пристигнали специално за случая от цялата страна. Показан бе историческият епизод, при който Осман паша е пленен ипредава сабята си на ген. Ганецки. Двете исторически личности бяха пресъздадени съответно от актьора Калин Сърменов и от полк.Станчо Джумалиев - заместник-председател на движението "Традиция" и вицепрезидент на Съюза на европейските военноисторически групи. Според Сърменов това, което се прави в Плевен, е "стъпка по стъпка в правилната посока - да вървим бавно, но да знаем накъдеотиваме". Джумалиев отбеляза значението му за възпитанието особено на по-младите поколения българи.

Кметът на Плевен проф. Димитър Стойков, д.м.н. посочи в словото си пред участниците и гостите, че историческата възстановка е въздействаща, защото пресъздава събития отпреди 136 години, когато се е родила Свободата на града и е възвестено Освобождението на Отечеството. Той посочи, че с европейския проект на стойност 5 милиона лева, който общината изпълни, са реставрирани и възстановени освен Паметникът и мостът на победата при река Вит, Панорамата "Плевенска епопея" и античната крепост "Сторгозия" в парка "Кайлъка" с цел да се развие в бъдеще туристическият бизнес. По-късно същия ден, бе възстановен още един исторически епизод, в който руският император Александър Втори връща сабята на Осман паша в знак на неговите качества на военачалник. Къщата в Плевен, където е станало това на 11 декември 1877 година, днес е превърната в музей.

БТА

"За" и "против" противогрипните ваксини

Октомври е месецът, през който традиционно напред излиза въпросът за полезността на противогрипните ваксини. Имунизацията е добре да се направи най-късно три седмици преди грипна епидемия- съветват специалистите и уточняват, че по общи наблюдения в България епидемиите се развихрят след първи  януари. Ето защо октомври и 

ноември са добро време за противогрипна профилактика, защото много важен фактор е пациентите да са напълно здрави, когато се ваксинират- категорични са лекарите. Разнородни са позициите за ползата от този вид профилактика- показа анкета:

"Доверявам се на ваксините, но все пак трябва да има и доза резерви- не се знае какъв ще е вирусът... От години ползвам противогрипна ваксина- помага!... Не ползвам противогрипна ваксина, защото през зимата повече време си оставам у дома... Не съм склонна- опитахме, но веднага след ваксинирането се разболяхме- и аз и детето..."

Един от неверните митове е този, че много ниските температури са бариера за грипа. Това не е вярно. Нещо повече- студовете са предпоставка за разпространение на грипните вируси. Най-сигурната защита срещу тях са ваксините. Много е важно хората да са информирани- само така ще направят верния избор. И нека са наясно- противогрипната ваксина не е ваксина срещу инфекциозни заболявания въобще, а само срещу конкретни грипни щамове. За съжаление няма универсална ваксина срущу грип... Характерно за грипните вируси е, че те са много изменчиви. Затова всяка година се правят модификации на ваксините, съобразени с последните изменения на най-разпространените щамове. Допълнително условие за по-бързо заразяване са и простудите.

"Всяка есен има устойчив интерес към противогрипните ваксини. Особено полезни са те за децата, които посещават ясли и детски градини и за възрастните хора над 65 години, които са податливи на инфекции." Ако сте "за" ваксините, сега е времето да действате! Ако ли не- заложете на профилактика, на която се доверявате, но задължително споделете решението си със семейния си лекар.
Поредно участие на незрящите шахматисти

По инициатива на спортен клуб "Феникс" към Регионална съюзна организация на ССБ гр. Монтана на 2 и 3 септември в града се проведе поредния Републикански турнир по шахмат за незрящи. Хотел-ресторант "Житомир"бе мястото, където премериха сили слепите шахматисти от цяла България. Гостуващите отбори бяха 6 с домакин клуб "Феникс". Първия ден в 13.30 часа бе открит турнирът, след което   се проведе техническа пресконференция. Той се финансира от Община Монтана, Съюз на слепите-София и РСО на ССБ-Монтана. Участниците бяха поздравени от кмета на града, председателя на съюза Васил Долапчиев и председателя на РСО-Монтана Илия Иванов. След това бяха разяснени правилата, по които ще се провежда турнирът, разделянето по маси за игра и други организационни въпроси. Плевенският отбор бе воден от Володя Атанасов, Председател на ТСО на ССБ-Плевен и капитан на отбора, състезатели Ахмед Киримходжа, Илия Величков, Иван Иванов и Николай Василев. Играта се проведе на четири маси по швейцарското правило, всеки срещу всеки, общо по 7 партии. Първият ден те изиграха по четири, а останалите на заключителния. Резултатите за нашия отбор са изключителни, второ отборно място и сребърна купа, както и първи места за игра на трета и четвърта маси.

Да научим за този спорт

Шоудаун(Showdown) е спорт за 

незрящи, който може да се оприличи на тенис на маса. За разлика от тениса на маса, ударите при шоудауна се правят с "бата". Батата е бухалка като тази на бейзбола, но с по-малки размери. Топчето е по-голямо, то се търкаля по масата и издава специфичен шум, по който незрящите се ориентират къде се намира то. Размерите на масата са 365 см на 120 см.

Съставители: инж. Румен Петков 

За контакти: тел. 064/835852
Разпространява се БЕЗПЛАТНО
ВЯРА

